**IPR-SUOJAAMISEN MUISTILISTAA 12/2020**

\* Alla on kuvattu lyhyesti eräitä lainsäädännön seikkoja vuonna 2020, jotka ainakin tulee ottaa huomioon, kun ICT-yritys suunnittelee ja toteuttaa IPR-suojaamistaan ja informoi työntekijöitään IPR-käytännöistään.

HUOM.! Tämä listaus IPR-suojaamisen työntekijöitä koskevasta lainsäädännöstä ja siihen liittyvistä asioista ei ole kattava, eikä välttämättä ajantasainen, ja se ei yksinään ole riittävä dokumentti/muistilista liiketoiminnan suunnitteluun, eikä se sovellu käytettäväksi käytännön tilan­teisiin ilman juridisen asiantunti­jan tarkistusta ja neuvoja.

**MUISTILISTAA IPR-suojaamisen juridiikasta**

*TYÖNTEKIJÄN SALASSAPITO- JA KILPAILUKIELTOVELVOITTEET*

* ***soveltuvaa lainsäädäntöä (tilanne joulukuussa 2020)***
1. **TYÖNTEKIJÄN KILPAILUKIELLOT JA KILPAILEVA TOIMINTA**

**Työsopimuslaki** 3:3 -> Työntekijällä suoraan lain perusteella (automaattisesti) voimassa oleva kilpailukielto koko työsuhteen keston ajan. Työntekijä ei saa myöskään työsuhteen kestäessä ryhtyä kilpailevaa toimintaa valmisteleviin toimenpiteisiin.

Lisäksi työsopimuksessa voidaan, jos on erityisen painava syy, sopia työntekijän kilpailukiellosta työsuhteen päättymisen jälkeen rajoitetuksi ajaksi.

1. **ICT-YRITYKSEN LIIKE- JA AMMATTISALAISUUDET**
2. **Työsopimuslaki 3**:4 Työntekijällä on suoraan lain perusteella (automaattisesti) velvollisuus pitää työnantajan ammatti- ja liikesalaisuudet salassa työsuhteen aikana eli tiedot ovat käyttökiellossa (paitsi jos niillä tehdään työnantajan osoittamia työtehtäviä).

Jos työnantajan tiedot on saatu oikeudettomasti (urkittu tai saatu muuten ilman käyttöoikeuksia), käyttökielto jatkuu myös työsuhteen päättymisen jälkeen työsopimuslain mukaan.

1. **Liikesalaisuuslaki 595/2018**

Elokuussa 2018 voimaantullut erillinen liikesalaisuuslaki sääntelee yksityiskohtaisesti yrityksen liikesalaisuuksien ja teknisten ohjeitten suojasta.

1. **Rikoslaki 30:4-6 Yrityssalaisuusrikossäännökset (sanktiot: sakko tai vankeus max 2v.)**

RL 30:4 yritysvakoilu on rangaistava teko eli työntekijä tai ulkopuolinen ei saa vakoilla/hankkia tietoja, joihin hänellä ei ole pääsyä/oikeutta.

RL 30:5 yrityssalaisuuden rikkominen on rangaistava teko. Työntekijä, jolla on pääsy työnantajan salaisiin/luottamuksellisiin tietoihin, ei saa paljastaa/ilmaista näitä tietoja ilman työnantajan lupaa itsensä tai jonkun ulkopuolisen hyväksi. Kielto on voimassa koko palvelussuhteen **sekä kaksi vuotta sen päättymisen jälkeen.**

RL 30:6 yrityssalaisuuden väärinkäyttö on rangaistavaa. Jos työntekijä tai joku ulkopuolinen on saanut yrityksen liikesalaisuuksia haltuunsa oikeudettomasti, ei näitä tietoja saa käyttää.

1. **ICT-YRITYKSEN TEKIJÄNOIKEUS YRITYSMATERIAALIIN**
* tekijänoikeus suojaa (automaattisesti) suoraan tekijänoikeuslain perusteella yrityksen omistuksessa olevia teoskynnyksen ylittäviä teoksia (eli esim. konseptimanuaalit, strategiamuistiot, suunnittelupiirustukset, ohjelmistot, markkinointipresentaatiot yms.) olivatpa ne julkisia tai salaisia tai luottamuksellisia
* näitä yrityksen ”teoksia” saa hyödyntää vain tekijänoikeuden haltija eli yritys itse haluamallaan tavalla
* tekijänoikeuden rikkominen ja väärinkäyttö on rangaistavaa ja tekijänoikeuslaissa on omat sanktiopykälät ( = tekijänoikeusrikkomukset ja –rikokset)